ወደ ገጠራማው ቀበሌዎች ስንወርድ ደግሞ ከመግቢያው ላይ የጠቀስናቸውን የማሕበራዊ ሕይወት ማዳከም ትልቁ የአክራሪዎች ተግባር ነው፡፡ አስሰጋጆቹ የሚሰጡትም ትምህርት የዋዛ ስላልሆነ ለክርስቲያኖቹ ቀላል ፈተና አይደለም፡፡ ለምሳሌ፡- እነርሱ “ካፍራ ናቸው” (ካፍራ ማለት ያላመነ ማለት ነው)፣ “ነጀሳ ናቸው” (ነጀሳ ማለት እርኩስ ወይም የበከተ ማለት ነው) “ስለዚህ እነርሱን የነካ የተነጀሰ ነው፤ ከእኛም የተለየ ነው” በማለት ትምህርት ስለሚሰጡ በየቦታው የማግለል ተግባር ከመፈፀማቸው ባለፈ “ሃይማኖታችንን ካልተቀላቀላችሁ ከእናንተ ጋር ደቦ አንካፈልም፣ ቡናም አንጠጣም፣ ብትሞቱም አንቀብራችሁም” በማለት ጫና እየፈጥሩ ክርስቲያኖቹን ሃይማኖታቸውን እንዲቀይሩ ያስገድዷቸዋል፡፡ በኢኮኖሚ አቅም ደከም ያሉትን ደግሞ በገንዘብ አታልለው ወደ ራሳቸው የመውሰድ ሥራ በቀላሉ የሚታለፍ ነገር አይደለም፡፡
